text: Esbjerg fB var foran, men tabte
  03 marts 2017 kl. 20.08
  Esbjergs superligaspillere kunne ikke holde fast. De tabte 3-1.
  Esbjerg fB missede fredag aften muligheden for at rykke op forbi AGF i fodboldens Superliga, da holdet tabte 1-3 til Viborg. Robin Söder scorede ellers for Esbjerg allerede efter to minutters spil, men føringen holdt ikke. Ved pausen stod det 1-1, og da en til tider kontant spillet kamp var slut på Blue Water Arena, måtte Esbjerg duknakket konstatere, at det blev 3-1 til gæsterne.
  Lars "Lungi" Sørensen, cheftræner, EfB: "Man kunne jo flere gange stå på sidelinjen og tænke på, hvad der foregik derinde"
  Cheftræner Lars "Lungi" Sørensen kalder kampen et tilbageslag.
  - Spillemæssigt var det også et tilbageskridt. Man kunne jo flere gange stå på sidelinjen og tænke på, hvad der foregik derinde. Vi stod helt skævt, så det er noget, vi skal have kigget på og evalueret, siger han til Ritzau.
  Esbjerg er fortsat på 12. pladsen i Superligaen, blot et point over de to sidste hold, som bl.a. er Viborg. 
  Blot 4429 tilskuere overværede kampen.
  
  